ജിബോർഡ്

ആൻഡ്രോയ്ഡ്, ഐ.ഒ.എസ്. ഓപ്പറേറ്റിംഗ് സിസ്റ്റങ്ങളിൽ പ്രവർത്തിക്കുന്ന ഉപകരണങ്ങൾക്കായി ഗൂഗിൾ വികസിപ്പിച്ചെടുത്ത ഒരു വെർച്വൽ കീബോർഡ് ആപ്പാണ് ജിബോർഡ്. ഇത് 2016 മെയ് മാസത്തിൽ ആദ്യമായി ഐഒഎസ്-ൽ പുറത്തിറങ്ങി, തുടർന്ന് 2016 ഡിസംബറിൽ ആൻഡ്രോയിഡിൽ റിലീസ് ചെയ്തു, ആൻഡ്രോയിഡിൽ അതിനകം സ്ഥാപിതമായ ഗൂഗിൾ കീബോർഡ് ആപ്പിലേക്കുള്ള ഒരു പ്രധാന അപ്‌ഡേറ്റായി ആണ് ഇത് വന്നത്.

വെബ് ഫലങ്ങൾ (ഏപ്രിൽ 2020 മുതൽ നീക്കം ചെയ്‌തത്) കൂടാതെ പ്രവചനാത്മക ഉത്തരങ്ങൾ, ജിഫ്, ഇമോജി ഉള്ളടക്കം എന്നിവ എളുപ്പത്തിൽ തിരയലും പങ്കിടലും, സന്ദർഭത്തിനനുസരിച്ച് അടുത്ത വാക്ക് നിർദ്ദേശിക്കുന്ന പ്രഡികടീവ് ടൈപ്പിംഗ് എഞ്ചിൻ, ബഹുഭാഷാ പിന്തുണ എന്നിവ ഉൾപ്പെടെയുള്ള ഗൂഗിൾ തിരയൽ എന്നിവയാണ് ജിബോർഡിൻ്റെ സവിശേഷതകൾ. ജിഫ് നിർദ്ദേശങ്ങൾ, ഇരുണ്ട വർണ്ണ തീമിനുള്ള ഓപ്‌ഷനുകൾ അല്ലെങ്കിൽ കീബോർഡ് പശ്ചാത്തലമായി ഒരു വ്യക്തിഗത ചിത്രം ചേർക്കൽ, വോയ്‌സ് ഡിക്റ്റേഷനുള്ള പിന്തുണ, അടുത്ത വാക്യ പ്രവചനം, കൈകൊണ്ട് വരച്ച ഇമോജി തിരിച്ചറിയൽ എന്നിവ ഉൾപ്പെടെ, കീബോർഡിലേക്കുള്ള അപ്‌ഡേറ്റുകൾ പിന്നീട് വന്നു. ഐഒഎസിൽ ലോഞ്ച് ചെയ്യുന്ന സമയത്ത്, കീബോർഡ് ഇംഗ്ലീഷ് ഭാഷയ്ക്കുള്ള പിന്തുണ മാത്രമേ വാഗ്ദാനം ചെയ്തിരുന്നുള്ളൂ, തുടർന്നുള്ള മാസങ്ങളിൽ കൂടുതൽ ഭാഷകൾ ക്രമേണ ചേർക്കപ്പെട്ടു, അതേസമയം ആൻഡ്രോയ്ഡ് റിലീസ് സമയത്ത് കീബോർഡ് 100-ലധികം ഭാഷകളെ പിന്തുണച്ചു.

2018 ഓഗസ്റ്റിൽ, ഗൂഗിൾ പ്ലേ സ്റ്റോറിൽ ജിബോർഡ് 1 ബില്ല്യൺ ഇൻസ്റ്റാളുകൾ കടന്നു ഏറ്റവും ജനപ്രിയമായ ആൻഡ്രോയ്ഡ് ആപ്പുകളിൽ ഒന്നായി മാറി. ഇൻസ്റ്റാളുകൾ ഗൂഗിൾ പ്ലേ സ്റ്റോർ ആണ് അളക്കുന്നത്, അതിൽ  ഉപയോക്താക്കളുടെ ഡൗൺലോഡുകളും ആപ്പിന്റെ പ്രീ-ഇൻസ്റ്റാൾ ചെയ്ത സന്ദർഭങ്ങളും ഉൾപ്പെടുന്നു.

 സവിശേഷതകൾ 
ജിബോർഡ് ഒരു വെർച്വൽ കീബോർഡ് ആപ്പാണ്. വെബ് ഫലങ്ങളും (ആപ്പിന്റെ ആൻഡ്രോയിഡ് പതിപ്പിൽ ഇത് നീക്കം ചെയ്തു) പ്രവചന ഉത്തരങ്ങളും, ജിഫ്, ഇമോജി ഉള്ളടക്കം എന്നിവ എളുപ്പത്തിൽ തിരയലും പങ്കിടലും, സന്ദർഭത്തിനനുസരിച്ച് അടുത്ത വാക്ക് നിർദ്ദേശിക്കുന്ന, മെഷീൻ ലേണിങ്ങ് ഉപയോഗിക്കുന്ന പ്രഡിക്റ്റീവ് ടൈപ്പിംഗ് എഞ്ചിൻ എന്നിവയുൾപ്പെടെയുള്ള ഗൂഗിൾ തിരയൽ ഇതിൽ ഉൾപ്പെടുന്നു. 2016 മെയ് മാസത്തിൽ ഐഒഎസ്-ൽ സമാരംഭിച്ചപ്പോൾ, ജിബോർഡ് ഇംഗ്ലീഷ് ഭാഷയെ മാത്രമേ പിന്തുണച്ചിരുന്നുള്ളൂ,  ആൻഡ്രോയിഡ് പ്ലാറ്റ്‌ഫോമിൽ ലോഞ്ച് ചെയ്യുന്ന സമയത്ത് അത് "100-ലധികം ഭാഷകളെ" പിന്തുണച്ചിരുന്നു. "വരും മാസങ്ങളിൽ" ജിബോർഡ് കൂടുതൽ ഭാഷകൾ ചേർക്കുമെന്ന് ഗൂഗിൾ പ്രസ്താവിക്കുന്നു. 2019 ഒക്ടോബർ വരെ, 916 ഭാഷകൾ പിന്തുണയ്ക്കുന്നു.

ഫ്ലോട്ടിംഗ് കീബോർഡും എഴുതുന്നവ വിവർത്തനം ചെയ്യുന്ന ഗൂഗിൾ ട്രാൻസ്ലേറ്റും ജിബോർഡിൽ തന്നെയുണ്ട്. ജിബോർഡ് അതിന്റെ മെയ് 2016 അപ്‌ഡേറ്റിന് ശേഷം ആൺട്രോയിടിൽ വൺ-ഹാൻഡ് മോഡ് പിന്തുണയ്ക്കുന്നു. ഗൂഗിൾ കീബോർഡ് എന്ന് ബ്രാൻഡ് ചെയ്‌തപ്പോൾ ഈ പ്രവർത്തനം ആപ്പിലേക്ക് ചേർത്തു. QWERTY, QWERTZ, AZERTY, Dvorak, Colemak എന്നിവയുൾപ്പെടെ വ്യത്യസ്തമായ കീബോർഡ് ലേഔട്ടുകളെ ജിബോർഡ് പിന്തുണയ്ക്കുന്നു.

2016 ഓഗസ്റ്റിൽ പുറത്തിറക്കിയ ആപ്പിന്റെ ഐഒഎസ് അപ്‌ഡേറ്റിൽ ഫ്രഞ്ച്, ജർമ്മൻ, ഇറ്റാലിയൻ, പോർച്ചുഗീസ്, സ്പാനിഷ് ഭാഷകൾ ചേർത്തു, കൂടാതെ ഇത് കീബോർഡ് എഴുതിയ ടെക്‌സ്‌റ്റുമായി ബന്ധപ്പെട്ട ജിഫ്-കൾ നിർദ്ദേശിക്കുന്ന "smart GIF suggestions (സ്മാർട്ട് ജിഫ് നിർദ്ദേശങ്ങൾ)" വാഗ്ദാനം ചെയ്യുന്നു. ഒരു ഡാർക്ക് തീമിനായി കീബോർഡ് പുതിയ ഓപ്ഷനുകൾ വാഗ്ദാനം ചെയ്യുന്നു, അല്ലെങ്കിൽ കീബോർഡിന്റെ പശ്ചാത്തലമായി ക്യാമറ റോളിൽ നിന്ന് ഒരു വ്യക്തിഗത ചിത്രം ചേർക്കുന്നു. 2018 മാർച്ചിലെ മറ്റൊരു അപ്‌ഡേറ്റ്, ക്രൊയേഷ്യൻ, ചെക്ക്, ഡാനിഷ്, ഡച്ച്, ഫിന്നിഷ്, ഗ്രീക്ക്, പോളിഷ്, റൊമാനിയൻ, ബലൂചി, സ്വീഡിഷ്, കറ്റാലൻ, ഹംഗേറിയൻ, മലായ്, റഷ്യൻ, ലാറ്റിനമേരിക്കൻ സ്പാനിഷ്, ടർക്കിഷ് ഭാഷകൾ എന്നിവയും വോയിസ് ഡിക്റ്റേഷനുള്ള പിന്തുണയും ചേർത്തു. സ്പേസ് ബാറിലെ മൈക്ക് ബട്ടൺ ദീർഘനേരം അമർത്തിപ്പിടിച്ച് സംസാരിക്കാൻ ഇത് ഉപയോക്താക്കളെ പ്രാപ്തരാക്കുന്നു. 2017 ഏപ്രിലിൽ, ജിബോർഡ് 11 പുതിയ ഭാഷകൾ ചേർത്തു, പിന്തുണയ്‌ക്കുന്ന ഇന്ത്യൻ ഭാഷകളുടെ ആകെ എണ്ണം 22 ആക്കി. 

2017 ജൂണിൽ, കൈകൊണ്ട് വരച്ച ഇമോജികൾ തിരിച്ചറിയുന്നതിനും ഒറ്റ പദങ്ങളേക്കാൾ മുഴുവൻ വാക്യങ്ങൾ പ്രവചിക്കാനുള്ള കഴിവുമായി ആൻഡ്രോയിഡ് ആപ്പ് അപ്ഡേറ്റ് ചെയ്തു. പ്രവർത്തനം പിന്നീട് ഐഒഎസ് ആപ്പിലേക്ക് വരുമെന്ന് പ്രതീക്ഷിക്കുന്നു. 2019 മാർച്ചിൽ ഓഫ്‌ലൈൻ വോയ്‌സ് തിരിച്ചറിയൽ ചേർത്തു.

2020 ഫെബ്രുവരി 12-ന്, "ഇമോജി കിച്ചൻ" എന്ന പുതിയ ഫീച്ചർ അവതരിപ്പിച്ചു, അത് ഉപയോക്താക്കളെ വ്യത്യസ്ത ഇമോജികൾ മാഷ് അപ്പ് ചെയ്യാനും സന്ദേശമയയ്‌ക്കുമ്പോൾ അവ സ്റ്റിക്കറുകളായി ഉപയോഗിക്കാനും അനുവദിക്കുന്നു. വ്യാകരണ തിരുത്തൽ 2021 ഒക്ടോബറിൽ (ആദ്യം പിക്സൽ 6 സീരീസിൽ) അവതരിപ്പിച്ചു.

 സ്വീകരണം 
2016-ൽ, വാൾസ്ട്രീറ്റ് ജേണൽ കീബോർഡിനെ, പ്രത്യേകിച്ച് അതിന്റെ സംയോജിത ഗൂഗിൾ തിരയൽ സവിശേഷതയെ പ്രശംസിച്ചു. എന്നിരുന്നാലും, ഉപകരണത്തിലെ മറ്റ് ആപ്പുകളുമായുള്ള സംയോജനം ആപ്പ് നിലവിൽ പിന്തുണയ്‌ക്കുന്നില്ല, അതായത് ഇപ്പോൾ "പുലിമുരുകൻ സിനിമ ടിക്കറ്റുകൾ വാങ്ങുക" പോലുള്ള ചോദ്യങ്ങൾ ഉപയോക്താക്കളെ അവരുടെ ഫോണിൽ ഇൻസ്‌റ്റാൾ ചെയ്‌തിരിക്കുന്ന സിനിമാ ടിക്കറ്റുകൾക്കായുള്ള ആപ്പിന് പകരം വെബ് ബ്രൗസറിലേക്ക് ആണ് അയയ്‌ക്കുന്നത്. വാൾസ്ട്രീറ്റ് ജേർണലും പ്രഡിക്റ്റീവ് ടൈപ്പിംഗ് എഞ്ചിനെ പ്രശംസിച്ചു, ഇത് "മിക്ക എതിരാളികളെയും മറികടക്കുന്നു" എന്നും "ഉപയോഗിക്കുമ്പോൾ അത് കൂടുതൽ മികച്ചതാകുന്നു" എന്നും അവർ പ്രസ്താവിച്ചു. ജിബോർഡ് "നിങ്ങൾ വാക്കുകൾ ടൈപ്പ് ചെയ്യുമ്പോൾ ഇമോജികൾ സമർത്ഥമായി നിർദ്ദേശിക്കുന്നു" എന്നും അവർ കണ്ടെത്തി. വൺ-ഹാൻഡ് മോഡിന്റെ അഭാവവും (ആൻഡ്രോയ്ഡിനായി 2016-മെയ് ൽ ചേർത്ത ഒരു സവിശേഷത), അതുപോലെ തന്നെ നിറമോ കീകളുടെ വലുപ്പമോ മാറ്റുന്നതിനുള്ള ഓപ്ഷനുകളുടെ അഭാവവും ആണ് എടുത്തു പറഞ്ഞ പോരായ്മകൾ.

 അവലംബം 

 പുറം കണ്ണികൾ 



 List of supported languages
വർഗ്ഗം:ഐ.ഒ.എസ് സോഫ്റ്റ്‌വെയർ
വർഗ്ഗം:ആൻഡ്രോയ്ഡ് (ഓപ്പറേറ്റിംഗ് സിസ്റ്റം) സോഫ്റ്റ്‌വെയറുകൾ